Diari Oficial de la Generalitat Valenciana


Sumari del DOGV 8279, del 23-04-2018 (2018/3815)

Informació pública de la sol·licitud d'autorització administrativa i aprovació del projecte d'execució corresponent a la xarxa de distribució de gas natural a la pedania de La Campaneta, al terme municipal d'Orihuela, a la província d'Alacant. Expedient CBREDE/2015/30/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3815


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa i aprovació del projecte d'execució corresponent a la xarxa de distribució de gas natural a la pedania de La Campaneta, al terme municipal d'Orihuela, a la província d'Alacant. Expedient CBREDE/2015/30/03. [2018/3815]  
Als efectes previstos en l'article 73 de la Llei 34/1998, de 7 d'octubre, del sector d'hidrocarburs i en l'article 78 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la sol·licitud d'autorització administrativa, de la instal·lació de gas natural, que s'indica a continuació:  
  
Peticionari: Gas Natural Cegas, SA.  
Emplaçament: terme municipal d'Orihuela.  
Documents sotmesos a informació pública:  
- Projecte. Denominació: Xarxa de distribució de gas natural a la pedania de La Campaneta, al terme municipal d'Orihuela, a la província d'Alacant.  
Característiques de les instal·lacions:  
- Canalització xarxa MOP 0,4 bar: 211 m de polietilé PE 100 SDR 17,6 DN90 i 283 m de polietilé PE 100 SDR 17,6 DN63.  
- Connexió: amb l'antena MOP 0,4 bar per a subministrament de gas natural a les xarxes de distribució de La Campaneta (Orihuela), Molins (Orihuela), Bigastro i Jacarilla, objecte d'un altre projecte, al carrer Palmera, a la pedania de La Campaneta (Orihuela).  
- Zona geogràfica: segons es defineix en el plànol número P-AA 01, plànol d'autorització del projecte.  
Pressupost: 31 312,41 euros.  
  
La qual cosa es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació indicada en el Servei Territorial d'Indústria i Energia, siti al carrer de Churruca, número 29, 2a planta, d'Alacant, així com dirigir a l'esmentat servei territorial les al·legacions, per duplicat, que es consideren oportunes, en el termini de 20 dies comptadors a partir de l'endemà de la publicació d'aquest anunci. Transcorregut l'esmentat termini sense realitzar al·legacions, es considerarà que hi està d'acord, i perdrà el dret al tràmit corresponent. Això, sense perjudici de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Alacant, 25 de gener de 2018.- El cap del Servei Territorial d'Indústria i Energia: Matías P. Mas Gisbert.